പൊടിച്ചിലപ്പൻ

പൊടിച്ചിലപ്പന്റെ  ആംഗലത്തിലെ പേര് Dark-fronted Babbler എന്നാണ് ശാസ്ത്രീയ നാമം Rhopocichla atriceps  എന്നാണ്. 
ഇവ  പശ്ചിമഘട്ടത്തിലും ശ്രീലങ്കയിലും കാണുന്നു.

തവിട്ടുനിറമുള്ള ഈ പക്ഷിയുടെ തൊപ്പി കറുത്തതാണ്. വെളുത്ത അടിവശവും മഞ്ഞകണ്ണുകളും ഉണ്ട്. അടിക്കാടുകളിൽ കൂട്ടമായാണ് ഇരതേടുന്നത്. തുടർച്ചയായി ശബ്ദം ഉണ്ടാക്കികൊണ്ടിരിക്കും. 

വിവരണം
ഇവയ്ക്ക് 13 സെ.മീ നീളമുണ്ട്. വാലിന്റെ അറ്റം ചതുരാകൃതിയാണ്. ഇളം മഞ്ഞ കണ്ണുകളാണ്. പശ്ചിമഘട്ടത്തിൽ രണ്ട് ഉപവിഭാഗങ്ങളുണ്ട്. 

തിങ്ങി നിറഞ്ഞ ചെടികൾക്കിടയിൽ ഇവയെ കണ്ടുപിടിക്കുക എളുപ്പമല്ല. എപ്പോഴും ചിലച്ചുകൊണ്ടിരിക്കുന്ന ഇവയെ ശബ്ദംകൊണ്ട് തിരിച്ചറിയാം. 
 മറ്റു പക്ഷികളുമായി കൂട്ടംചേർന്ന് ഇരതേടാറുണ്ട്.
പ്രജനനം
പ്രജനന കാലം മെയ് മുതൽ ജൂലൈ വരെയാണ്. കുറ്റിച്ചെടികളിൽ താഴെഭാഗത്ത് ഇലകൾക്കൊണ്ട് പന്തുപോലെയുള്ള കൂട് ഉണ്ടാക്കുന്നു.ഇതു കണ്ടാൽ കുറ്റിച്ചെടിയിൽ ഇല തങ്ങിയിരിക്കുകയാണേന്നെ തോന്നൂ. രണ്ടു മുട്ടകളാണ് ഇടുന്നത്.

അവലംബം

പുറത്തേക്കുള്ള കണ്ണികൾ
 Photos and videos 

Category:Timaliidae
Category:Monotypic bird genera
Category:ഏഷ്യയിലെ പക്ഷികൾ
Category:ശ്രീലങ്കയിലെ പക്ഷികൾ
Category:ഇന്ത്യയിലെ പക്ഷികൾ
Category:Animals described in 1839